NaiveNeuron/SloPal huggingface dataset:
Kollár, Boris, predseda NR SR (2021-11-23):
Vážené pani poslankyne, vážení páni poslanci, otváram rokovanie 51. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Prítomných 122 poslancov. Konštatujem, že je tu 122 poslancov, teda Národná rada je schopná sa uznášať a môžeme pokračovať v rokovaní. Teraz zaznie štátna hymna Slovenskej republiky. (Štátna hymna Slovenskej republiky.) Na 51. schôdzi Národnej rady budú overovateľkami pani poslankyňa Monika Kavecká a pani poslankyňa Magdaléna Sulanová. Náhradníkmi budú poslanci Zita Pleštinská a Peter Šuca. Na dnešnom rokovacom dni, bohužiaľ, nemám tuná žiadny zoznam ospravedlnených. Nemám tu žiadny zoznam ospravedlnených. Pokračujeme ďalej. Návrh programu schôdze vám bol rozdaný. Skôr ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj materiály a návrhy rozpočtov príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli uvedené materiály uviesť a vystúpiť v rozprave, je potrebný súhlas Národnej rady. Navrhujem, aby sme súhlas s ich vystúpením, ako aj súhlas so skrátením lehoty na prerokovanie návrhov zákonov, o ktorých gestorské výbory rokovali dnes, vyslovili schválením programu ako celku, pokiaľ nikto nepredloží iný návrh. Pristúpime k schvaľovaniu návrhu programu 51. schôdze. Teraz vás poprosím, pani poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne pred začatím schôdze, aby ste sa prihlásili a tieto návrhy predniesli. S prvým procedurálnym návrhom vystúpi pán poslanec Štefan Kuffa.
Laššáková, Jana, podpredsedníčka NR SR (2014-10-28):
Pán poslanec Galko, nech sa páči.
R. Bauer, poslanec: (2008-12-09):
Ten váš tender by bol otvorený, keby ste vyvesili informáciu nie na 6 dní, ale na 60 dní, nielen na úradnej tabuli, ale aj na webovej stránke, prípadne v denníku, alebo aj iným spôsobom by ste zabezpečili, že informácie majú byť dostatočné, včas a majú sa dostať ku tým, ktorých sa to môže týkať. To je transparentnosť, o tom hovorí zákon, že proces má byť transparentný. Nestrannosť je druhý termín alebo princíp, ktorý ste porušili, nestrannosť napríklad podľa anglického etického workshopu je definovaná tak, že máte konať nestranne tak, aby ste nezískali žiadnu finančnú, materiálnu alebo inú výhodu pre seba, svojich rodinných príslušníkov ani priateľov. Toto ste tiež porušili, keďže víťazom je jedno jediné konzorcium, ktorého firmy sú naviazané na vášho straníckeho predsedu. Tretiu poznámku, čo chcem povedať, hovorili ste, že nejde v tomto tendri o 3,6 mld., ale o 2,9, to už vôbec nesedí, lebo aj keby sme počítali v júni 2007, keď ste uzatvárali alebo vypisovali toto výberové konanie, kurz koruny voči euru aj 33 korún, tak by to bol maximálne 10-percentný pokles voči terajšiemu kurzu, čiže ani toto vám nenapísali dobre vaši spolupracovníci.
Hrnčiar, Andrej, podpredseda NR SR (2019-06-26):
Pán poslanec Mizík.
Poliačik, Martin, poslanec NR SR (2012-08-03):
Pán predseda, keďže stále trvajú pochybnosti o tom, že či boli splnené všetky podmienky pre skrátené legislatívne konanie pre zákon 461/2003 o sociálnom poistení, navrhujem bod č. 1 vyradiť z programu. Ďakujem.
Jurinová, Erika, podpredsedníčka NR SR (2014-11-09):
Pani poslankyňa Nicholsonová.
Blanár, Juraj, podpredseda NR SR (2022-04-29):
Pán poslanec Šefčík s faktickou poznámkou na pána Takáča.
Paška, Pavol, predseda NR SR (2014-01-28):
Pán poslanec, neni s tým žiadny problém, chcete to teraz alebo si určíme nejaký termín kedy? (Reakcia z pléna.) Po hlasovaní, teraz? Dobre, tak po hlasovaní teraz. Poprosím pána poslanca Suska, aby uviedol v prvom čítaní hlasovanie o vládnom návrhu zákona o krátkodobom nájme bytu , je to tlač 835.
P. Paška, predseda NR SR: (2008-05-15):
(Hlasovanie.) 137 prítomných, 58 za, 53 proti, 25 sa zdržalo a 1 nehlasoval. Návrh sme nepostúpili do druhého čítania. Pani poslankyňa Košútová uvedie hlasovanie v prvom čítaní o návrhu poslancov Pavla Freša a Lucie Žitňanskej na vydanie zákona, ktorým sa mení a dopĺňa zákon Slovenskej národnej rady č. 330 Zb. o pozemkových úpravách, usporiadaní pozemkového vlastníctva v znení neskorších predpisov, tlač 621. (Návrh poslancov Národnej rady Slovenskej republiky Pavla Freša a Lucie Žitňanskej na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov.)
Kuffa, Filip, poslanec NR SR (2022-10-18):
Ďakujem za slovo. Pán poslanec Baránik, bude to pre vás, ale aj pre ostatných zúfalých poslancov, ktorí nevedia už nijak ináč, nijak zaujať, len tým, že tu majú potrebu kopať do Kuffovcov. Ja vám poviem na margo Kuffu, keď už ste tu ako taký posledný zúfalec zaútočili. Farár Kuffa je človek, ktorý sa v Žakovciach stará presne o takýchto ľudí. Má tam homosexuálov, má tam lesby, robí to už niekoľko desiatok rokov, nikdy týchto ľudí neodsúdil, takisto ako týchto ľudí sme nikdy neodsúdili my. To len vy ste tu taká banda zúfalcov, čo sa tu snaží prezentovať, že my tu nenávidíme ľudí. Už som to povedal predtým, teraz to zopakujem znova, tú základnú myšlienku, ktorú hovorí aj farár Kuffa: „Milujem homosexuála, ale odsudzujem škodlivú homosexualitu. Takisto ako milujem alkoholika, ale odsudzujem škodlivý alkoholizmus.“ Ale vy tu jak taký posledný politický zúfalec budete útočiť, nadávať, to je úplne perverznosť. Tu sa budete prezentovať sladkými rečami, ale pri najbližšej možnej príležitosti proste bum a Kuffa to a Kuffa primitív a Kuffa taký a Kuffa toto. Tak ešte raz to zopakujem, čo hovorí Kuffa: „Milujem homosexuála, milujem aj alkoholika, ale odsudzujem škodlivý homosexualizmus, ale odsudzujem škodlivý alkoholizmus.“ A ešte raz, kto z vás tuná zo SaS-ky, čo sa tu tak bijete do pŕs, kto z vás býva napríklad s homosexuálom? Možnože daktorí áno, že bývajú, ale farár Kuffa ich tam má dennodenne, aj gejov, aj lesby. Tak čo to tu trepete? Politický zúfalec ste a nič viac!
P. Paška, predseda NR SR: (2008-05-15):
Ideme podľa programu, tento bod programu je... (Reakcia z pléna.) Áno, áno, ešte, samozrejme, chcem požiadať organizačný odbor, aby kolegyniam a kolegom predložil program tak, ako sme ho na poslaneckom grémiu odsúhlasili. Dobre. Takže ďakujem pekne a budeme pokračovať teraz v prerušenom rokovaní. Poprosím pani ministerku Kramplovú, aby uviedla vládny návrh zákona, ktorým sa mení a dopĺňa zákon č. 136 o hnojivách. (Vládny návrh zákona, ktorým sa mení a dopĺňa zákon č. 136/2000 Z. z. o hnojivách v znení zákona č. 555/2004 Z. z.)
Droba, Juraj, poslanec NR SR (2014-12-11):
Budem reagovať na kolegu Matoviča. Ja to vnímam tak, že vyspelosť spoločnosti je determinovaná tým, ako sa správa ku svojim menšinám, a myslím si, že toto referendum konkrétne je možno, dám takú analógiu, keď sa stretnú dvaja vlci a jedna ovca a idú hlasovať o tom, že čo bude na večeru. Tá väčšina, samozrejme, vždy prevalcuje menšinu, ale bavíme sa o tom, že sa vyhlásilo nejaké referendum, ktoré sa týka základných ľudských práv. Z tohto titulu, aj keď bolo vyhlásené Ústavným súdom za legitímne, tak ja sa ho nebudem zúčastňovať, lebo si myslím, že ide obmedzovať základné ľudské práva určitej menšiny, ktorá žije medzi nami. Čo sa týka tej druhej veci, Igor, tak ja, samozrejme, súhlasím s tým, aby rodičia mali zásadný vplyv na to, čo, aké informácie ich deti dostávajú. Dokonca som za to, aby vstupovali trochu aj do toho, ako vyzerajú súčasné učebné osnovy. Ja napríklad by som naozaj apeloval na zvýšenie vyučovania niektorých predmetov, lebo nezdá sa mi, že všetko ide správnym smerom. A s tým nemám žiadny problém. Ja s tým naozaj nemám problém, ak by niektorí konzervatívnejší kresťania mali problém s tým, že ich deti chodia na hodiny sexuálnej výchovy, tak asi by sa dalo nájsť nejaké riešenie, tak aby na tie hodiny chodiť nemuseli. Ale ešte raz opakujem, februárové referendum, o ktorom nie je, mimochodom, tvoj návrh zákona, čiže by som sa možno vrátil potom k podstate, februárové referendum, mám dojem, že ide obmedziť základné ľudské práva určitej menšiny na Slovensku. A k zvyšku toho návrhu ešte raz, hovorím, že ho podporujem, možno bavme sa o tom, že prečo je to zrovna 20 %, a jednoznačne súhlasím.
Bugár, Béla, podpredseda NR SR (2016-09-08):
Pani poslankyňa, ako to súvisí s rokovacím poriadkom?
Kuriak, Milan, poslanec NR SR (2023-05-25):
Ďakujem za slovo. Pán kolega Dostál, kritizujete, že tento potrebný a dobrý zákon, ktorý predložil kolega Milan Vetrák, že je poslanecký a že kvôli dôležitosti, rozsahu a iným rôznym dôvodom z vášho pohľadu, čo aj beriem, že nie je podávaný ako ministerský. Však vaša kolegyňa pani exministerka Kolíková bola dlhú dobu na ministerstve, prečo od samého začiatku nevyvíjala snahu, aby, aby toto bol ministerský návrh zákona. No a okrem toho, myslím, že od apríla, od apríla minulého roku asi pol roka, neviem, či si to dobre pamätám, ste dokonca boli štátnym tajomníkom. Vy dneska, pred chvíľou ste tu kritizovali, že je to poslanecký návrh zákona. Ja nerozumiem, ja nerozumiem, prečo ste, ak ste tam boli toho pol roka, prečo ste nevyužili túto možnosť, a pri vašej určite nielen kolegyni, ale aj priateľke, hej, možnože sa dlhé roky poznáte, že prečo, prečo ste nevyužili taký perfektný vzťah, aby takýto dôležitý návrh zákona, aby nebol, ako kritizujete, aby nebol na konci volebného obdobia, ale však v roku 2022, to bolo pred viac ako rokom, pred viac ako rokom, keď ste nastúpili na post štátneho tajomníka na ministerstvo spravodlivosti. Verím, že mi odpoviete, aj nám poslancom, ale aj verejnosti, že prečo ste neiniciovali tento návrh zákona, aby bol ministerský, keď ho kritizujete. Viete, že, že toto, toto ja neviem pochopiť. Ale je to typické, typické od vás, že kritizujete, ale pritom málokto mal tak takú možnosť z nás poslancov ako vy a pani poslankyňa Kolíková... (Prerušenie vystúpenia časomerom.)
B. Bugár, podpredseda NR SR: (2002-06-27):
M. Kadlečíková, podpredsedníčka vlády SR: Pani poslankyňa Tóthová, veľmi pozorne som vás počúvala. Pochopila som, že ide o jednu otázku, ktorú ste sformulovali. Túto otázku budem tlmočiť pánu predsedovi vlády a dostanete písomnú odpoveď.
Podmanický, Ján, poslanec NR SR (2018-05-23):
Ďakujem pekne za slovo. Chcem pripomenúť členom výboru pre sociálne veci, je zasadnutie výboru o 12.00 hod..
Duchoň, Daniel, poslanec NR SR (2015-09-30):
Ďakujem pekne. Vážený kolega, je neuveriteľné pozorovať, akým spôsobom sa zrazu celá opozícia hlási k tejto téme, čo sa týka znižovania potravín, pretože pokiaľ máte priestor vo vláde presadiť takýto návrh, tak jednoducho je tá téma pre vás tabu, a zrazu, keď my prichádzame s návrhom na zníženie sadzby DPH na potraviny, tak sa zrazu k tomu všetci hlásite. Čo sa týka toho volania po odbornej debate, dovolím si vysloviť svoj názor, že pri všetkej úcte ako, sledujúcej aj vaše tlačové vyhlásenia, tá debata má čisto politický rozmer. Je to naozaj, sú to politické vyhlásenia, s ktorými sa podľa môjho názoru dá veľmi ťažko stotožniť. Takže volať po odbornej debate, keď sami do toho vnášate čisto politiku, je úplne, by som povedal, od veci. Ďakujem.
Jurinová, Erika, podpredsedníčka NR SR (2012-08-03):
Ďakujem za vystúpenie pánovi poslancovi Osuskému. S faktickými poznámkami sa prihlásili štyria páni poslanci: pán poslanec Blaha, Mihál, Martinák, pani poslankyňa Tomanová. Uzatváram možnosť prihlásiť sa s faktickou poznámkou. Nech sa páči, pán poslanec Blaha.
Jurinová, Erika, podpredsedníčka NR SR (2014-06-03):
Pán poslanec Fronc.
Hatráková, Katarína, poslankyňa NR SR (2023-03-14):
Ja sa len ešte raz vrátim k tomu, že, že je to typická ukážka toho, že téma je naozaj dobrá, treba sa jej venovať, len ten zákon v tejto podobe je neimplementovateľný. Keď tu zaznievalo, že bol komunikovaný na odbornej úrovni, tak s detskými psychiatrami nebol, to viem. A teda, ak hovoríte, pán kolega Lehotský, že, že hľadáme spôsob, ako to najlepšie napísať, my vieme, že nám to zlyháva predovšetkým, lebo zlyháva, tá problematika je naozaj náročná, zlyháva nám to predovšetkým na ľuďoch a na vzťahoch a ja si fakt neviem predstaviť, ako by sme toto vedeli dať do písmenok zákona. Ja by som skôr hľadala cestu, ako možno vymyslieť nejaký spôsob kontrolingu, ako sa pozrieť na tie prípady, kde nám to zlyhalo, lebo mnohé z tých podnetov možno poznáme aj my tu, alebo teda ja nimi disponujem, verím, že aj pani kolegyňa, a myslím, že majú spoločných menovateľov, takže skôr sa možno pozrieť presne na tie, na ten koreň veci. Ale obávam sa, že týmto spôsobom problematiku nevyriešime a skôr mám z tejto, z tejto debaty obavu, že ju utopíme, čo by som teda veľmi nerada. Ďakujem pekne.
G. Gál, poslanec: (2009-11-05):
Teraz tu máme v spoločnej správe úplne nový zákon, ale tiež nerieši problematiku, ktorú by sme mali riešiť. A neviem, pán poslanec Simon, že súhlasíte s tým, že keď v takomto skrátenom konaní prerokúvame zo dňa na deň úplne novú verziu zákona, že to prispeje k riešeniu situácie, prispeje k čistote právneho poriadku? Ako je možné v takomto zrýchlenom konaní prijímať zákony, kvalitné zákony, ktoré majú pomáhať spoločnosti? Podľa mňa to nie je možné, preto nebudem hlasovať za tento zákon.
M. Hort, podpredseda NR SR: (2009-12-02):
S faktickou poznámkou na vaše vystúpenie sa hlási pani poslankyňa Jana Vaľová ako jediná. Uzatváram možnosť prihlásiť sa s faktickou poznámkou a slovo dávam pani poslankyni Vaľovej. Nech sa páči.
Tomáš, Erik, poslanec NR SR (2023-05-09):
No, prosím vás, pán predsedajúci, vy nemáte právo mi takto vstupovať do môjho prejavu, takže ja viem, že možno... (Prerušenie vystúpenia predsedajúcim.)
Laurenčík, Milan, podpredseda NR SR (2022-06-14):
Áno, vrátane tohto, že? Dobre. Takže prerušujem rokovanie o tomto bode programu. A budeme pokračovať v prerušenom rokovaní v druhom čítaní o vládnom návrhu zákona o vydavateľoch publikácií, tlač 898. O slovo sa opäť hlási pani ministerka Milanová. Súčasne prosím pána spoločného spravodajcu, aby ostal na mieste spravodajcu. Pani ministerka, nech sa páči, máte slovo.
Vaľová, Jana, poslankyňa NR SR (2016-10-19):
Ďakujem veľmi pekne. Pani kolegyňa, samozrejme, ako som predtým spomenula, určite každý, kto opatruje, alebo celý život tá matka, ktorá sa stará o svoje dieťa, vždy si zaslúži určite viac a viac. Musím ale stále hovoriť o tom rozpočte. A ak ste spomínali, že sú také nízke príspevky, no musíme zase povedať, že nie je to dobrá správa, že je deflácia, ale zase je to dobrá správa pre všetkých aj tých, ktorí poberajú príspevky aj dôchodky, pretože ak je od roku 2014 deflácia, tak je to, samozrejme, že ten poberateľ alebo ten, ktorý bral príspevok, alebo dôchodca, alebo ktokoľvek si môže kúpiť oveľa viac, pretože nie je inflácia, ale tým pádom, samozrejme, aj tie príspevky sú takýmto spôsobom, nejakým spôsobom valorizované alebo sú zvyšované. Tu by som vás trošku poopravila, že nie z 200 na 227 zvyšujeme, ale zvyšujeme z 220,51 na 247,61. A chcela by som vás aj poopraviť, ako ste hovorila, lebo ja som sa už potom strácala v tých vašich prieskumoch, lebo možno by ste mali robiť prieskum na väčšine vzorky, nieže spýtať sa jednej pani alebo jedného človeka. 22-tisíc ste spomínali, že je opatrovateľov. No dotkne sa tento príspevok v budúcom roku 33 450 osôb. Takže tie čísla možno máme nejaké rozdielne. A chcela by som povedať, že riešime pri tomto príspevku nielen zvyšovanie príspevku na opatrovanie, ale aj ochranu príjmu opatrovaného, kde zvyšujeme z 1,4 na 1,7 životného minima. Čiže aj tohto sa tento zákon dotýka. A ak rozprávate o tom, že ako sa nejaká pani správala na úrade alebo že opatrovatelia si neriešia svoj zdravotný stav, viete, tak na ten úrad sa treba ísť sťažovať a verím, že tí opatrovatelia majú aj dodnes bezplatnú zdravotnú starostlivosť, ktorá je daná v Ústave Slovenskej republiky, takže verím tomu, že majú možnosť sa starať o svoj zdravotný stav.
Jurinová, Erika, podpredsedníčka NR SR (2014-03-28):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Kollárovi.
Dostál, Ondrej, poslanec NR SR (2020-06-04):
Pán poslanec Schlosár, no možno by ste si v rámci opozície mohli nejako ujasniť, aký máte vzťah k pani prezidentke, pokiaľ ide o jej pozíciu k téme výberu nového generálneho prokurátora, lebo na jednej strane opakovane tu zaznieva upozornenie, že ani pani prezidentka nesúhlasí s tým, čo navrhujete, teda, aby sa voľba otvorila aj neprokurátorom, na druhej strane vy ste povedali, že prezidentka je náš človek, a my teda, keď ako vládna väčšina budeme chcieť nejakého prokurátora, generálneho prokurátora odvolať, že sa nám znepáči, tak bude to čisto formalita, že pani prezidentka to odsúhlasí, no lebo to celkom nejde dohromady. Buď je pani prezidentka svojprávna, má svoj názor, ktorý je v tomto prípade odlišný od nášho, ale v tom prípade nehrozí, že by automaticky v prípade, že by jej akákoľvek vládna väčšina vrátane tej našej dala návrh, ktorý bude považovať za neodôvodnený, a nesprávne ho automaticky odsúhlasila, alebo je náš človek. Ale potom prečo, prečo kritizuje ten náš návrh, prečo, prečo sa vyjadruje, že s tým nesúhlasí? Pokiaľ ide o tú bezúhonnosť, tak asi sa k tomu budem musieť vyjadriť aj, aj v rozprave, ale len veľmi stručne. V tejto chvíli nie sú zadefinované explicitné podmienky bezúhonnosti pre voľbu generálneho prokurátora, ale vyplýva to z toho, že generálnym prokurátorom sa môže stať iba prokurátor a, a podmienky pre vymenovanie za prokurátora sú v zákone o prokuratúre zadefinované presne tak, ako sme ich my zadefinovali ako podmienku pre vymenovanie za generálneho prokurátora. Bezúhonnosť prokurátorov, ktorí sa dnes ako jediní môžu stať generálnym prokurátorom, je v zákone o prokuratúre zadefinovaná presne takýmto spôsobom.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 128 poslancov, za 112, proti 10, zdržalo sa 6. Uvedený návrh sme schválili.
Hrnčiar, Andrej, podpredseda NR SR (2016-05-19):
Takže teraz, nech sa páči.
Pročko, Jozef, poslanec NR SR (2024-01-17):
Ďakujem veľmi pekne, pán poslanec Šmilňák, to, čo ste v rozprave povedali, je strašné. Naozaj keď si to voliči SMER-u, HLAS-u, teda SMEROHLAS-u, prípadne SNS, ale tí odpustia aj zdemolované stĺpy, takže tým je to jedno, keď si títo voliči vypočujú vaše vystúpenie, ktoré bolo naozaj povedané polopate, polopate, vecne a polopate, keď si to vypočujú a nepochopia, že toto skrátené legislatívne konanie, lebo skrátené legislatívne konanie má zabrániť hospodárskym škodám, a keď toto nepochopia, že vlastne toto skrátené legislatívne konanie je opak, spôsobí obrovské hospodárske škody nielen štátne, ale aj ľudsky každému jednému človeku, tak potom zbohom Slovensko! Potom naozaj takí ako generál Viktorín z Republiky a ďalší, ktorí absolútne dehonestujú svoje postavenie, tak takí ľudia budú mať, budú mať navrch. Vaše vystúpenie presne ukázalo, že tento odporný, odporný, nechutný počin, ktorý, viete, oni tvrdia, že Západ je strašný, no a na Západe, presne ste popísali, čo sa deje, čo sa v tom Londýne deje, tak toto sa bude diať aj u nás. A oni, ktorí milujú Rusov, milujú Putina, tak idú presne urobiť to, čo urobil ten Západ, ten nechutný Západ. Ja naozaj musím pochváliť vaše vystúpenie a verím, že každý jeden normálny volič SMEROHLAS-u a SNS si vypočuje toto vaše vystúpenie a pochopí, že čo idú urobiť, ako idú každého jedného občana okrádať. Ďakujem. (Potlesk.)
Dvořák, Oskar, poslanec NR SR (2023-12-18):
Ďakujem veľmi pekne za slovo. Ja by som chcel reagovať na to, pán Krúpa to pekne ukázal, že čo všetko je nahádzané v tomto zákone. A ja som to už prirovnával, mne to naozaj pripomína tú rozprávku, ako to svojej dcére čítam, že ako psíček a mačička varili tortu. Tak tuto psíček a mačička očividne riadia tento štát a takto predkladajú zákony. A nadviažem aj na to, čo hovoril, on to spomenul pán Dubéci, ale... teda zobral mi to trošku z úst, že ja som pozeral tiež politické diskusie tento týždeň a videl som tam presne, presne to, aké táraniny, ako naťahujeme diskusiu, ako nechceme, predlžujeme schválenie štátneho rozpočtu. A ja by som pripomenul, že to je rozhodnutie tejto koalície, že ideme prerokovať politickú trafiku pre Andreja Danka pred rozpočtom. Ja sa pýtam, že ak je pre vás ten rozpočet taký dôležitý, a čo je teda dôležitý, a nielen pre vás, ale aj pre túto krajinu, tak je pre vás ešte dôležitejšie narýchlo vytvorenie nového ministerstva Andreja Dankovi? A dokonca ešte, čo je na tom najhoršie, ja by som povedal, ešte sa vrátim k tým táraninám. Tie táraniny, to neprebieha tu v parlamente. Tie táraniny sú napísané vo vašich vlastných materiáloch. Však keď sa pozreme len na vlastné programové vyhlásenie vlády, ktoré ste si schválili, tak hneď prvá veta v oblasti zdravotníctva hovorí o tom, že idete odpolitizovať tento sektor. A vy hneď teraz ukazujete, že aké obrovské táraniny to sú, pretože vy idete robiť úplný opak. Vy ho idete hneď politizovať. A to aj vy... a zároveň teda rozprávate tu o nejakých táraninách, ako my sa tu potrebujeme vyrozprávať, ale toto nie je prvý prípad. My sme pri samotnom programovom vyhlásení vlády videli, že vy sa tu neviete posadiť do parlamentu, vaši poslanci, a ani vtedy neviete, aj keď sa s vami, pobaviť normálne, podiskutovať, nejakú oponentúru zvládnuť. Jedine, kedy ste si tu sadli do parlamentu a rozprávali ste, bolo, keď ste obhajovali svojho vykonávateľa mafiánskeho balíčku pána Šutaja Eštoka, a inak žiadna odborná diskusia. Toto je tá nová politická kultúra asi, vidím.
P. Hrušovský, predseda NR SR: (2005-06-23):
(Hlasovanie.) 142 prítomných, 65 za, 4 proti, 62 sa zdržalo, 11 nehlasovalo. (Ruch v sále.) Návrh zákona do druhého čítania sme neschválili. Prosím pána poslanca Gábora Gála... (Hlasy v pléne.) Pardon, o tom hlasujeme o 17.00 hodine. Pán poslanec Fico.
Pčolinský, Peter, podpredseda NR SR (2023-05-18):
(Hlasovanie.) Prítomných 140, za 103, proti 6, zdržalo sa 30, nehlasoval 1. Návrh sme schválili.
Jurinová, Erika, podpredsedníčka NR SR (2013-03-14):
Ďakujem pekne, pán poslanec. Prosím, nech sa páči, predneste druhé výsledky voľby.
Horváthová, Eva, poslankyňa NR SR (2021-05-04):
Ďakujem veľmi pekne za slovo. Vážený pán predsedajúci, milé pani poslankyne, vážení páni poslanci, dovolím si predniesť návrh zákona 576 o zdravotnej starostlivosti, ktorý sme predostreli v druhom čítaní. Tento pozmeňujúci, teda návrh zákona sa týka vlastne sprístupneniu, umožneniu sprístupnenia zdravotnej dokumentácie u človeka, ktorý sa náhle ocitol v stave, kedy už takýto súhlas vlastne so sprístupnením dokumentácie nevie dať. Napríklad môže ísť o človeka v kóme. My sme ho tak podrobnejšie predstavili v prvom čítaní, čiže ja len tak ho stručne uvediem. Zopakujem pre tých, ktorí tu neboli alebo nevedia, o čom ten zákon je. Reagujeme na situáciu, ktorá sa v praxi objavila, keď 
19-ročný chlapec, dospelý, ktorý žil ešte s rodičmi v spoločnej domácnosti, náhle upadol do kómy a mamina nemala možnosť vlastne nahliadnuť do tejto dokumentácie. Chcela skonzultovať stav pacienta s inými lekármi a, žiaľ, kým sa to oficiálnou cestou cez ďalších lekárov sprostredkovalo, tak pacient zomrel. Takže my chceme umožniť, keď sa predpokladá súhlas tejto osoby so sprístupnením dokumentácie, aby to bolo možné. Reagovali sme v pozmeňujúcom a doplňujúcom návrhu, ktorý potom prednesiem v rozprave, na pripomienky z legislatívnej rady vlády, z ministerstva zdravotníctva, aj z legislatívy Národnej rady. Ide o, hlavne o zmeny, ktoré sa týkajú niektorých praktických aspektov tohto zákona, ktoré potom bližšie vysvetlím pri podávaní pozmeňujúceho návrhu. Týmto vás teda prosím o podporu tohto zákona, pretože si myslím, že prinesie zlepšenie, čo sa týka starostlivosti o pacientov, ktorí sa náhle ocitli v takomto nepriaznivom stave. Ďakujem pekne.
J. Laššáková, poslankyňa: (2008-11-04):
Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky o rokovacom poriadku v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením z 10. septembra 2008 č. 976 pridelila vládny návrh zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre ľudské práva, národnosti a postavenie žien. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona, tak ako je to uvedené v § 75 ods. 2 zákona o rokovacom poriadku. Vládny návrh zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov, odporúčali Národnej rade schváliť Ústavnoprávny výbor Národnej rady Slovenskej republiky uznesením č. 465 zo 14. októbra 2008 a Výbor Národnej rady Slovenskej republiky pre financie, rozpočet a menu uznesením č. 388 z 15. októbra 2008. Výbor Národnej rady Slovenskej republiky pre ľudské práva, národnosti a postavenie žien návrh zákona prerokoval. Pri hlasovaní o návrhu uznesenia nebol uznášaniaschopný. Z uznesení výborov Národnej rady Slovenskej republiky pod bodom III tejto správy vyplývajú pozmeňujúce a doplňujúce návrhy, celkom je 13 pozmeňujúcich a doplňujúcich návrhov a gestorský výbor odporúča hlasovať o nich spoločne a tieto schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov, vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 757/2004 Z. z., ktorý máme ako tlač 719, schváliť v znení schválených pozmeňujúcich návrhov. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov, bola schválená uznesením Ústavnoprávneho výboru Národnej rady Slovenskej republiky z 20. októbra 2008 pod č. 495. Týmto uznesením výbor zároveň ma poveril ako spravodajkyňu predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Informovala som o spoločnej správe výborov, prosím, pán podpredseda, otvorte rozpravu a hlásim sa do rozpravy ako prvá.
Pellegrini, Peter, podpredseda NR SR (2020-07-07):
Prezentujme sa a hlasujme o pridelení návrhu výborom. (Hlasovanie.) Prítomných 111 poslancov, za 93, proti 0, zdržalo sa 18 poslancov. Konštatujem, že aj tento návrh sme schválili.
Kovačócy, Marián, poslanec NR SR (2013-10-25):
Ďakujem za slovo. No, Juraj, až sme si dobre rozumeli, tak si doštuduj predpisy. A keď máš zelenú šípku súčasne s červenou, musíš dať prednosť. Musíš dávať pozor, či ti nejdú autá a až potom môžeš odbočiť. Len toľko, treba si to doštudovať. A ty hovoríš o sólo červenom svetle a sólo odbočovaní. Čiže doštudovať si treba predpisy. Len toľko. Ďakujem.
Blanár, Juraj, poslanec NR SR (2011-05-26):
Pán poslanec Čaplovič, chcem rovnako poďakovať za obsažné a naozaj vyargumentované vystúpenie. Čo je aj odpoveďou na vystúpenie pána Solymosa z MOST-u – HÍD, ktorý hovoril, že tu je diskusia, ktorá nie je vecná a tak ďalej. A zdalo sa, že aj to vystúpenie predsa len ich oslovilo, pretože boli až dvaja za stranu MOST – HÍD, ktorí vás prišli počúvať, a pán Solymos vôbec nebol. Predsa len ste ich oslovili, čo ma teší. Ale chcem niečo ešte upresniť, čo ste hovorili. To vyhlásenie zahraničného výboru je vyhlásením poslancov koalície zahraničného výboru, ktoré si odsúhlasili pod vedením predsedu za stranu MOST – HÍD, za účasti ministra zahraničných vecí a kolaborácie pána Ježovicu a Dzurindu. Je jalové, servilné, bezzubé, super nič nehovoriace. A dovoľte mi povedať možno niečo, čo aj ja z toho cítim. Takéto vyhlásenie radšej neprijímajme. Pretože ja mám pocit, že maďarská diplomacia, maďarská vláda si ho dokonca dokáže vysvetliť, že je vlastne podporné, a nie kritizujúce tým, čo ste tam naozaj uviedli. A podporujem stanovisko a vyhlásenie, ktoré predniesla Slovenská národná strana. My sme ho chceli zmeniť tak, ako ho pán poslanec Maďarič uviedol, aby bolo jasné a hlavne ukladajúce vláde niečo robiť, konkrétne. Ale takéto vyhlásenie, vážení pani poslanci, ktoré pripravili poslanci za vládnu koalíciu pod vedením predsedu, ktorý je za MOST – HÍD, je absolútne jalové a nič nehovoriace a, priam by som povedal, škodiace.
Dostál, Ondrej, poslanec NR SR (2021-06-24):
Pán podpredseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a Výboru Národnej rady pre ľudské práva a národnostné menšiny, ďalej aby za gestorský výbor určila hlasovaním Výbor Národnej rady pre ľudské práva a národnostné menšiny a aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021.
Danko, Andrej, predseda NR SR (2018-10-22):
Ďakujem, pán poslanec. Na vystúpenie pána poslanca žiadna faktická poznámka. Pýtam sa, či sa chce prihlásiť niekto ústne. Nie. Uzatváram všeobecnú rozpravu. Chce sa k rozprave, chce k rozprave zaujať stanovisko navrhovateľ? Nech sa páči.
Paška, Pavol, poslanec NR SR (2011-10-11):
Ďakujem, pán predseda. Chcel som len požiadať presne o prestávku na poradu klubov pred hlasovaním. Takže je to čas dostačujúci, ktorý ste stanovili. Ďakujem.
Jurinová, Erika, podpredsedníčka NR SR (2014-06-05):
Ďakujem pekne, pani spravodajkyňa. Prerušujem rokovanie o tomto bode programu. A budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona je pod tlačou 928. Návrh na jeho pridelenie na prerokovanie výborom je v rozhodnutí č. 928. Dávam slovo pánovi poslancovi Miroslavovi Beblavému, aby za skupinu poslancov návrh uviedol.
Hraško, Igor, poslanec NR SR (2014-11-10):
Ďakujem pekne za slovo, pani predsedajúca. Pán minister, zase ste tu spomínali hriechy minulej vlády. Ale, pán minister, vy máte obhajovať Fica. Táto schôdza je o odvolávaní Fica, nie Radičovej, nie Mi-há-la. Táto schôdza je o odvolávaní Fica a vašej vlády. Tak vás poprosím, vráťte sa do reality tejto schôdze. Aj vaši kolegovia, nech sa tam vrátia, pretože sú úplne niekde mimo. A tiež nejdem polemizovať o tom, že čo robia mimo týchto priestorov rokovacej sály. Ale vráťte sa sem, tu odvolávame Fica, nikoho iného. A ako ste hovorili vo svojom prejave, tuná ste napádali to, že zmluva, pokiaľ nie je zverejnená v registri zmlúv, nie je platná. Ale pokiaľ som si ja študoval Centrálny register zmlúv, tak zmluva s Medical Group a piešťanskou nemocnicou tam je zverejnená. A hovorili ste, že Fico koná. Odvolaním dvoch žien? Jednej ministerky a jednej podpredsedníčky parlamentu, sťa by členky Dozornej rady? Ja sa pýtam, ako koná? Kde je ten milión, ktorý bude musieť byť vyplatený? Lebo tá zmluva je platná. Tá zmluva je platná a tá suma bude musieť byť vyplatená. To znamená, že aj ten miliónik navyše. Ako koná premiér? Kde zruší tu zmluvu, akým spôsobom? A ako už povedal kolega Hlina, sú to dve varianty. Vy sa budete musieť dohodnúť s Medical Group, že ten kšeft stopíte, ale keďže tam je sídlo v Belize, tak oni sa obrátia na medzinárodný súd a tú sumu, o ktorú prišli, im budeme musieť vyplatiť v arbitráži. Parádny kšeft za každých okolností. A toto je ten váš systém. A nehovorte mi, že toto nie je na odvolávanie Fica. Veď toto je na odvolávanie všetkých vás, si to uvedomte. Vy tuná dohadzujete kšefty úplne cudzím ľuďom. A už len na margo Mihálových, rozdávania knižočiek Ako ušetriť na daniach a odvodov. Takže vaším cieľom je, aby ste vycicali občanov do špiku kostí. Nie tak, aby ste optimalizovali dane a odvody, tak ako všetci veľkí z firiem... (Prerušenie vystúpenia časomerom.)
Figeľ, Ján, podpredseda NR SR (2014-11-26):
Áno. Ďakujem pekne. (Prestávka.) (Po prestávke.)
Jurinová, Erika, podpredsedníčka NR SR (2015-11-20):
Ďakujem, pán spravodajca. Otváram rozpravu. Do rozpravy som dostala jednu písomnú prihlášku, prihlásený je pán poslanec Alojz Hlina, dávam mu zároveň slovo.
Náhlik, Peter, poslanec NR SR (2018-02-06):
Ďakujem, pani predsedajúca. Vážený pán minister, vážené kolegyne, kolegovia, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov vystúpil k návrhu vlády Slovenskej republiky na vymenovanie viceguvernéra Národnej banky Slovenska ako spravodajca Výboru Národnej rady pre financie a rozpočet. Predmetný návrh bol doručený poslancom Národnej rady ako tlač 803. Vláda Slovenskej republiky v súlade s § 7 ods. 2 zákona č. 566/1992 Zb. o Národnej banke Slovenska v znení neskorších predpisov predložila tento návrh a zároveň ho požiadala prerokovať na schôdzi Národnej rady Slovenskej republiky. Predseda Národnej rady Slovenskej republiky posúdil uvedený návrh podľa zákona o rokovacom poriadku a svojím rozhodnutím č. 838 z 8. januára 2018 pridelil tento návrh Výboru Národnej rady pre financie a rozpočet na prerokovanie s termínom do 29. januára 2018. Gestorský výbor prerokoval návrh na vymenovanie viceguvernéra Národnej banky Slovenska a prijal k nemu uznesenie č. 255 z 29. januára 2018, v ktorom po a) konštatuje, že návrh spĺňa náležitosti podľa § 7 ods. 2 a § 7 ods. 4 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov. Po b) súhlasí s návrhom vlády na vymenovanie viceguvernéra Národnej banky Slovenska a po c) odporúča Národnej rade Slovenskej republiky po prvé, schváliť návrh vlády Slovenskej republiky na vymenovanie Mgr. Ľudovíta Ódora za viceguvernéra Národnej banky Slovenska a po druhé, hlasovať o uvedenom návrhu na schválenie kandidáta Mgr. Ľudovíta Ódora formou verejného hlasovania použitím technického zariadenia v rokovacej sále. Výbor ma uznesením zároveň určil za spoločného spravodajcu výboru. Týmto môžte, vážená pani predsedajúca, otvoriť rozpravu. Ďakujem.
Poliačik, Martin, poslanec NR SR (2019-12-04):
Ďakujem veľmi pekne. No, pán kolega Beblavý, ja si myslím, že sme sa tu dostali do takej čudnej, zvrátenej situácie. Taká legislatívna červia diera sa tu vyskytla, lebo oficiálne by to malo byť tak, že skrátené legislatívne konanie by sme mali schváliť v momente, keď sú ohrozené základné ľudské práva a môžu spôsobiť veľké národné škody. Len my sme v situácii, kde práveže každým takýmto návrhom, ktorý sem prichádza v posledných dňoch, sú ohrozované základné ľudské práva a každým takýmto návrhom nám hrozia veľké národné škody. Táto koalícia sa pred voľbami dokonale zbláznila. Zločineckú organizáciu v tomto štáte kryjúci SMER – sociálna demokracia a diletantská národná strana, ktorá neprišla za štyri roky s jediným dobrým riešením a polomŕtva strana MOST – HÍD, ktorá stratila všetky svoje ideály a svoje hodnoty, budú robiť všetko pre to, aby zakryli únos tohto štátu, únos tejto krajiny a to, že čo sľubovali pred štyrmi rokmi, návrat v dôveru zodpovednosti v spravovanie krajiny, nedokázali doručiť. Zhumpľovali zdravotníctvo, zhumpľovali školstvo, znižujú štandard, čo sa týka ľudských práv, kašlú na ženy, kašlú na občanov, ktorí majú špeciálne potreby, nedokázali za štyri roky spraviť vôbec nič a aby s tým aspoň niečo pred očami verejnosti dokázali spraviť, tak prichádzajú v poslednú chvíľu s rôznymi vylepšeniami a presunom zlata, len aby sa zabudlo na to, že tu za štyri roky pre túto krajinu nespravili absolútne nič. A namiesto tohto, aby sa priznali a povedali, že to nezvládajú, ničia túto krajinu.
Laurenčík, Milan, podpredseda NR SR (2020-03-24):
Pán poslanec Vašečka.
Bugár, Béla, podpredseda NR SR (2019-09-13):
Pani poslankyňa Blahová.
Grendel, Gábor, podpredseda NR SR (2023-02-03):
Pani poslankyňa Slavěna Vorobelová.
Pellegrini, Peter, predseda NR SR (2024-02-08):
Budeme hlasovať o bode 319 druhého pozmeňovacieho návrhu poslanca Galka. (Hlasovanie.) Prítomných 128 poslancov, za 16, proti 76, zdržalo sa 35, nehlasoval 1 Bod sme neschválili.
Grendel, Gábor, podpredseda NR SR (2021-03-16):
Prezentujme sa a hlasujme. (Hlasovanie.) Prítomných 124 poslancov, za 124, proti nikto, nezdržal sa nikto, hlasovali všetci prítomní. Konštatujem, že sme tento návrh schválili. Vyhlasujem teraz päťminútovú prestávku do 17.47 a potom budeme pokračovať v prerušenej schôdzi. (Prestávka.) (Po prestávke. Zaznievanie gongu.)
Šefčík, Marek, poslanec NR SR (2022-05-04):
Nie, zajtra o jedenástej.
Hlinka, Jozef, poslanec NR SR (2022-03-22):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kuffa, Štefan, poslanec NR SR (2015-03-18):
Pán kolega, máš pravdu, lebo liberáli nosia tuná nielen tvrdé, ale aj nevhodné zákony. Ja som to inak pred polrokom, už bol tento návrh zákona, a to bolo zavádzanie povinnej školskej dochádzky, kedy som ja vyslovil tiež počudovanie nad tým, že vy liberáli toto nosíte do Národnej rady. Je to tu. A to naozaj tento zákon vnímam aj ja prefíkaným. Mám aj ja poznačené v tom návrhu zákona presne to. Zavádza sa v podstate zodpovedné rodičovstvo ako nepovinný predmet, ktorý sa veľmi ľahko dá zmeniť na povinný, ktorý sa presne dá zvrhnúť na tie, na tú sexuálnu, na povinný, na tú sexuálnu výchovu, ale keď to je, to je zamieňanie pojmov. Sexuálna výchova alebo zodpovedné rodičovstvo, to je jedna vec a sexuálne praktiky je druhá vec. A keď sa tu niekto aj pohoršoval nad tým, že či sa to zvrhne presne na tie praktiky o tých kondómoch, toto tu sme mali na školách. Ja som túto otázku dostal. A dokonca mi to potvrdil absolvent školy, kde v podstate takto učili nejakej sexuálnej výchove mladých ľudí. Darmo mi ich naučíme týmto rôznym technikám, keď my týchto mladých ľudí nenaučíme žiť vo vzťahoch. Oni neobstoja, nijaké techniky tuná neobstoja. Aj navrhovatelia sa veľmi hrubým spôsobom mýlia v tomto spôsobe. Ja sa prihlásim ešte aj do rozpravy, lebo nestihnem toto tuná. Ale to je presne ten omyl. To nie je v technikách, to nie je v technikách. A keď rodič má upierané právo vychovávať a formovať svoje deti, tak to by bolo už to posledné. Predsa nebude tuná štát ten, ktorý bude tuná tlačiť rodičov, ako majú tie deti vychovávať, a či musia sa zúčastňovať takéhoto predmetu, aj keď nepovinného, alebo nie. Vo svete máme s tým skúsenosť, áno. Nie je tu len krok aj k tej juvenilnej justícii. Nepodceňujme to.
Jurinová, Erika, poslankyňa NR SR (2017-04-04):
Už iba kratučko. Chcem naozaj poprosiť kolegov, aby, možnože aj tých, ktorí sa tomu nevenujú špeciálne, aby zahlasovali za tento návrh zákona, ktorý otvára možno priestor pre rozvoj ambulantných služieb a teda zároveň stacionárov. Podmienky tak, ako nastavila vláda alebo ministerstvo práce, sú naozaj likvidačné. Takže poďme skúsiť zmierniť podmienky tak, aby bola účelne a kvalitne poskytovaná služba. Ďakujem pekne.
Laššáková, Jana, podpredsedníčka NR SR (2012-09-19):
Na vystúpenie pani poslankyne s faktickou poznámkou pán poslanec Martvoň. Končím možnosť prihlásiť sa s faktickými poznámkami. Nech sa páči, pán poslanec.
Kollár, Boris, predseda NR SR (2020-10-20):
Ďakujem. Dávam slovo spoločnému spravodajcovi z výboru pre sociálne veci poslancovi Petrovi Cmorejovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Danko, Andrej, predseda NR SR (2019-01-30):
Prosím, prezentujme sa a hlasujeme. (Hlasovanie.) Prítomných 145 poslancov, za 129, proti 12, zdržali sa 3, nehlasoval 1. Konštatujem, že sme schválili vládny návrh zákona o ochrane oznamovateľov protispoločenskej činnosti. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady s Protokolom, ktorým sa mení a dopĺňa Zmluva o Európskom informačnom systéme vozidiel a vodičských preukazov (tlač 1209). Spoločným spravodajcom je člen výboru pre obranu a bezpečnosť poslanec Laurenčík. Prosím ho, aby hlasovanie uviedol. [Hlasovanie o návrhu na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Zmluva o Európskom informačnom systéme vozidiel a vodičských preukazov (EUCARIS) , tlač 1209.]
Horváthová, Eva, poslankyňa NR SR (2023-06-23):
Ďakujem pekne. Čo sa týka farmafiriem, tak to nebol dobrý príklad, farmafirmy nemajú peniaze z povinného poistenia, musia vytvárať zisky, aby mohli vyvíjať nové lieky. O tom, aké sú vysoké tie zisky, môžme diskutovať. Čo sa týka mojej motivácie odísť pracovať vonku, tak tá bola veľmi pragmatická. Na štyroch miestach v Bratislave mi po mojej politickej kariére nebolo umožnené pracovať. O motivácii tam teraz zostať by sme mohli veľmi dlho hovoriť a viem veľmi dobre povedať, prečo sa tí lekári nevracajú naspäť, a vôbec to nie je financie, vôbec to nie sú financie. Je to, žiaľ, aj taký slovenský problém, ktorý tu máme, môžme potom si to rozdiskutovať. No a čo sa týka toho štátu. Podľa toho, ako ste reagovala, som pochopila, že si to brala ako nadsádku z mojej strany, taký, taký prejav zúfalstva, že keď nevieme to urobiť v tých poisťovniach, tak teda zrušme ich, takže beriem to aj tak, že ty si na to aj takto reagovala. Ja si nemyslím, že štát je najlepší hospodár, ale nestotožňujem sa s tým, že systém, ako je teraz nastavený, je v poriadku. Je nemornálne, aby poisťovne tvorili zisky z povinných zdravotných odvodov, a keď toto, čo všetko, čo hovoríš, myslíš úprimne, tak ťa vyzývam, daj pozmeňujúci návrh, aby všetko to, čo si zaviedla, bolo v rámci terajšieho jednopercentného zisku. Vyskúšajme to, či to bude fungovať, alebo nebude fungovať. Prečo by oni nemali byť, tie poisťovne, súkromné, motivované tým, že budú spĺňať kritériá kvality a dostanú jedno percento. Vnímam to, čo si vysvetľovala, ale dajme na začiatok toto. Možno by sme to boli ochotní podporiť. Skúsme sa nad tým spoločne zamyslieť ako možno taký prvý krok, ale do budúcna ja dlhodobo ako s týmto sa nebudem ja vedieť nikdy stotožniť, že z povinných odvodov budú zisky. Ďakujem.
P. Hrušovský, predseda NR SR: (2002-12-09):
Nech sa páči, pán poslanec Kolesár. Pán poslanec Mikloško.
Bugár, Béla, podpredseda NR SR (2019-05-13):
Nech sa páči, prezentujme sa a hlasujme o týchto bodoch zo spoločnej správy. (Hlasovanie.) Prítomných 137, za 87, zdržalo sa 50 poslancov. Tieto body zo spoločnej správy sme schválili. Ďalej.
P. Hrušovský, predseda NR SR: (2003-05-20):
M. Maxon, poslanec: Ďakujem pekne, pán predseda, že ste ma na to upozornili, lebo jednou z vašich povinností je dodržiavať poriadok v rokovacej sále a od počiatku dnešného dňa tu štandardné podmienky na normálne rokovanie nie sú. Takže ak ma, pán predseda, upozorňujete na to, aby som sa v tejto rokovacej sále venoval problematike, tak mi, prosím, vytvorte priestor na to, aby som sa problémom, o ktorých tu rokujeme, mohol bez vyrušovania venovať. Ďakujem pekne za porozumenie. (Potlesk.)
Blaha, Ľuboš, podpredseda NR SR (2024-02-16):
Na vaše vystúpenie, pán poslanec, evidujem tri faktické poznámky. Ako prvý, pán poslanec Gábor Grendel, nech sa páči.
Laššáková, Jana, podpredsedníčka NR SR (2013-12-17):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Jána Mičovského z klubu OĽaNO. Nech sa páči, pán poslanec, máte slovo.
Laššáková, Jana, podpredsedníčka NR SR (2015-06-15):
Na vystúpenie pána poslanca nie sú faktické poznámky... S faktickou poznámkou pán poslanec Mamojka. Končím možnosť prihlásiť sa s faktickými poznámkami. Nech sa páči, pán poslanec. A pán poslanec Poliačik. Dobre. A končím možnosť.
Érsek, Arpád, poslanec NR SR (2013-02-08):
Ďakujem za slovo, číta sa š v mojom mene.
Pellegrini, Peter, predseda NR SR (2016-02-11):
Pán podpredseda Figeľ.
Laššáková, Jana, podpredsedníčka NR SR (2013-12-16):
Na vystúpenie pána poslanca s faktickou poznámkou pán poslanec Lipšic, končím možnosť prihlásiť sa s faktickými poznámkami. Nech sa páči, pán poslanec.
B. Bugár, podpredseda NR SR: (2004-09-23):
Dávam slovo spoločnému spravodajcovi z výboru pre financie, rozpočet a menu poslancovi Jozefovi Mikušovi, aby informoval Národnú radu o výsledku prerokovania tohto vládneho návrhu zákona v jednotlivých výboroch. Nech sa páči, pán spravodajca.
M. Hort, podpredseda NR SR: (2008-12-04):
A teraz dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Darine Gabániovej, aby nás informovala ako spravodajkyňa v úvodnom slove o spravodajskej informácii.
Taraba, Tomáš, poslanec NR SR (2020-09-29):
Vážený pán Pročko, ďakujem za jasné slová, ktoré ste v tejto veci povedali, z ktorých sa dá usudzovať, že dnešný legislatívny návrh v oblasti ochrany života, tak ako je prezentovaný, má šancu prejsť a zrejme aj prejde. Chcem aj oceniť to, že behom dňa bol v tejto siene aj premiér, predseda vlády, ktorý, zdá sa, že prispel k tomu, že sa väčšina na podporu aj za pomoci hlasov opozície tu bude, a jediné, čo by som chcel povedať, že schválením tohto zákona alebo týchto, týchto zmien nepríde k tomu, že táto téma skončí. Tá téma neskončí, ale výrazne sa posunieme konečne po 30 rokoch správnym smerom, zadáme ten smer. A veľmi chcem poďakovať, ak bude váš hlas medzi tými, ktorí to podporia. Ďakujem pekne.
Jurinová, Erika, poslankyňa NR SR (2017-01-31):
Ďakujem pekne. Áno, kolegyňa Gaborčáková otvorila problém, druhý problém alebo druhú oblasť, ktorého sa týka novela tzv. jasličkového zákona, alebo teda zákona o sociálnych služieb, a to sú denné stacionáre. Naozaj mi je ľúto, že aj pán prezident nezamieril tú pozornosť na túto poskytovanú službu a nechal to v stave, v akom to navrhla vláda. To mi je ľúto, pretože dôjde aj pri tejto príležitosti, alebo vďaka tejto novele môže dôjsť k zhoršeniu poskytovania služby, ktorá v zákone je. Vypracovali sme aj niektoré pozmeňovacie návrhy, ktoré vôbec neboli politické. Boli naozaj len reálne zlepšujúce službu a život zdravotne postihnutým, ktoré neboli ministerstvom prijaté, aj keď to zo začiatku vyzeralo nádejne. O to viac je mi ľúto, že všetko nechávajú v pôvodnom stave. Kolegyňa otvorila veľmi širokú tému, ktorá sa už rieši možno štyri roky, možnože aj šesť rokov, ale doteraz neni vyriešená. Ministerstvo síce garantuje, že to vyrieši, ale obávam sa, že to asi nebude také jednoduché. Ďakujem.